Jy kan jouself langer maak | Voelgoed
Tuis Vroue wat Glo Hennie Stander Jy kan jouself langer maak
Die Japanse ruimtevaarder Norisjige Kanai het verlede maand na die internasionale Ruimtestasie vertrek om vir ‘n tydperk van ses maande daar te bly. Vroeër die week het hy getwiet dat hy daar 9 cm langer geword het binne drie weke. Later het hy getwiet dat dit ‘n fout was. Sy bevelvoerder het hom gemeet en bevind dat hy slegs 2 cm langer geword het in die drie weke wat hy al daar is. Ruimtevaarders word inderdaad langer wanneer hulle op ruimtesendings is aangesien ‘n mens se ruggraat verleng wanneer daar geen swaartekrag is nie.
Jesus het op ‘n keer gesê: “Wie tog onder julle kan, deur hom te kwel, een el by sy lengte voeg?” (Matteus 6:27). ‘n “El” is ongeveer so ‘n halwe meter. Ja, ons kan seker tegnies raak en sê dat ons wel so ‘n paar sentimeter by ons lengte kan byvoeg deur bloot 'n ruimtevaart te onderneem (maar dit is nog ver van ‘n halwe meter af!), maar Jesus het natuurlik net beeldspraak gebruik. Hy toon vir ons hiermee aan dat ons niks kan vermag deur ons so te bekommer nie, so waarom bekommer ons ons so?
Dit is goed om vroeg-vroeg in hierdie jaar weer aan hierdie waarheid herinner te word.
Vorige artikelWat maak regtig saak in die lewe?